engelskkarse
Store norske leksikon,Biologi,Planteriket,Dekkfrøete planter,Tofrøbladete planter,Korsblomstordenen,Korsblomstfamilien,Engelskkarseslekta
Engelskkarse er en art i korsblomstfamilien som dyrkes som grønnsaks- og krydderplante i Storbritannia og i middelhavslandene.
Engelskkarse har runde, saftige blad med en litt skarp smak, brukes som krydder i salater, grønnsaks- og kjøttretter. Den kalles ofte noe feilaktig for brønnkarse, men det navnet er forbeholdt Rorippa palustris. Engelskkarse finnes forvilla i Norge noen få steder (Stavanger, Kristiansund, Lier og Askim). Bruk Engelskkarse brukes først og fremst som garnityr og i salater, men egner seg også som smakstilsetning i supper, urtesauser, grønnsaks-, fiske- og kjøtt- retter. I varmretter bør bladene tilsettes etter koking eller steking, da mye av smaken fordamper ved varmebehandling.Planten er rik på C-vitamin, kalsium, fosfor og jern. Historie Engelskkarse er en gammel kulturplante og har vært dyrket i Sentral-Asia i årtusener. Den dyrkes i stor skala i Storbritannia, Tyskland, middelhavslandene og USA.Innen folkemedisin har urten blitt brukt mot blant annet skjørbuk, gikt, fordøyelsesbesær og hoste. Urten ble også ansett for å virke gunstig på kjærlighetslivet og for å bedre blodsirkulasjonen. Systematikk Taksonomisk nivå Norsk navn Latinsk navn     Domene Eukaryoter Eukarya   Rike Planteriket Plantae   Klade Dekkfrøete planter Angiospermae   Klade Ekte tofrøbladete planter Eudicotidae   Klade Rosidene Rosidae   Orden Korsblomstordenen Brassicales   Familie Korsblomstfamilien Brassicaceae   Slekt Engelskkarseslekta Nasturtium Les mer i Store norske leksikon korsblomstfamilien